Այլեւս ի՞նչ էր մնում անել հանրապետականներին: Տեսանյութի հրապարակումից եւ նախագահական երկրորդ հեռուստաբանավեճից հետո, հոկտեմբերի 10-ին, ԱՄՆ Ներկայացուցիչների պալատի հանրապետական մեծամասնության ղեկավարը՝ Փոլ Ռայանը (Paul Ryan), որն ամենաբարձր աթոռ զբաղեցնող հանրապետականն է ԱՄՆ-ում եւ երրորդ բարձրագույն պաշտոնյան՝ նախագահ Օբամայից եւ փոխնախագահ Ջո Բայդենից հետո, հայտարարեց, որ ինքն այլեւս չի պաշտպանում Դոնալդ Թրամփին եւ որեւէ մասնակցություն չի բերելու նրա նախընտրական պայքարին: Զուգահեռաբար, մի քանի օրում տարբեր կանայք էլ հայտնվեցին էկրաններին, մամուլի էջերում, որոնք հայտարարեցին, որ այն, ինչի մասին Թրամփը խոսել է Access Hollywood-ի տեսանյութում, ոչ միայն բառեր են, այլեւ եղել են իրականություն եւ գործողություն՝ իրենց հանդեպ. մեկին այստեղ է փորձել համբուրել, մեկին՝ այնտեղ, որոշ դեպքերում՝ ուղղակի անշնորհքություններ: